ઝાલાવાડના મુખ્ય શહેર એવા સુરેન્દ્રનગરમાં કેટલી હદે પાલિકા વહીવટીતંત્રમાં બેદરકારી ચાલી રહી છે તેનો વરવો અનુભવ બુધવારે શહેરના લોકોએ કર્યો એકતરફ નગરના અનેક વોર્ડમાં પીવાના પાણીની ગંભીર સમસ્યાને ધ્યાનમાં લઇ રોજ ૧૦ ટેન્કરો દ્વારા અંદાજે ૬૦ થી ૭૦ ફેરા કરીને લોકોને પીવાનું પાણી પહોંચાડવામાં આવી રહ્યું છે ત્યારે બીજીતરફ બુધવારે શહેરના નવા જંકશન રોડ પર આવેલી અલકા સોસાયટી પાસે પાણીની લાઇનમાં ભંગાણ સર્જાતા હજારો લિટર પાણી રસ્તા ઉપર વેડફાઈ જવા પામ્યુ હતું.